উলফার শীর্ষ নেতাদের তিনজন; অরবিন্দ রাজখোয়া, অনুপ চেটিয়া ও পরেশ বড়-য়া তাদের বক্তব্যে বহুবার বলেছেন, এই  বাংলাদেশের মানুষের কাছ থেকে অনুপ্রেরণা নিয়েই তারা জান-প্রাণ দিয়ে লড়াই করছেন স্বাধীনতার জন্য। বাংলাদেশের মুক্তিযুদ্ধে তারা সহায়তা করেছে। তারা মনে করছেন, বাংলাদেশের স্বাধীনচেতা জনগণ ইনডিয়ার উত্তর-পূর্ব অঞ্চলের স্বাধীনতা-সংগ্রাম সম্পর্কে সচেতন। কারণ এ লড়াই তো তাদেরও। কিন্তু বাংলাদেশ বরাবরই উলফার সাথে অযৌক্তিক আচরণ করেছে। ইনডিয়ার সাথে সম্মানজনক দ্বিপাক্ষিক সম্পর্ক কিম্বা আঞ্চলিক শক্তির ভারসাম্যে নিজেদের অবস্থান তৈরি--কোনোটিই বিবেচনা না করে, একেরপর এক গেরিলা নেতাদের ইনডিয়ার হাতে ধরিয়ে দিয়েছে বাংলাদেশ। এমনকি  এক্ষেত্রে নিজের দেশের বা আন্তর্জাতিক আইন কানুন বা মানবাধিকার, কিছুই আমলে নেয় নাই দেশটি।